CELEX: 31969L0465
Language: el
Date: 1969-12-08 00:00:00
Title: Οδηγία 69/465/ΕΟΚ του Συμβουλίου της 8ης Δεκεμβρίου 1969 περί της καταπολεμήσεως του χρυσονηματώδους σκώληκος

Avis juridique important

|

31969L0465

Οδηγία 69/465/ΕΟΚ του Συμβουλίου της 8ης Δεκεμβρίου 1969 περί της καταπολεμήσεως του χρυσονηματώδους σκώληκος  

Επίσημη Εφημερίδα αριθ. L 323 της 24/12/1969 σ. 0003 - 0004 Φινλανδική ειδική έκδοση: Κεφάλαιο 3 τόμος 2 σ. 0251  Δανική ειδική έκδοση: Σειρά I Κεφάλαιο 1969(II) σ. 0547  Σουηδική ειδική έκδοση: Κεφάλαιο 3 τόμος 2 σ. 0251  Αγγλική ειδική έκδοση: Σειρά I Κεφάλαιο 1969(II) σ. 0563  Ελληνική ειδική έκδοση: Κεφάλαιο 03 τόμος 5 σ. 0021  Ισπανική ειδική έκδοση: Κεφάλαιο 03 τόμος 3 σ. 0172  Πορτογαλική ειδική έκδοση : Κεφάλαιο 03 τόμος 3 σ. 0172 

++++ΟΔΗΓΙΑ ΤΟΥ ΣΥΜΒΟΥΛΙΟΥ  της 8ης Δεκεμβρίου 1969  περί της καταπολεμήσεως του χρυσονηματώδους σκώληκος  ( 69/465 / ΕΟΚ )  ΤΟ ΣΥΜΒΟΥΛΙΟ ΤΩΝ ΕΥΡΩΠΑΙΚΩΝ ΚΟΙΝΟΤΗΤΩΝ ,  Εχοντας υπόψη :  τη συνθήκη περί ιδρύσεως της Ευρωπαϊκής Οικονομικής Κοινότητος , και ιδίως τα άρθρα 43 και 100 αυτής ,  την πρόταση της Επιτροπής ,  τη γνώμη της Συνελεύσεως ( 1 ) ,  τη γνώμη της Οικονομικής και Κοινωνικής Επιτροπής ,  Εκτιμώντας :  ότι η παραγωγή της πατάτας κατέχει σημαντική θέση στη γεωργία της Κοινότητος   ότι η απόδοση της παραγωγής αυτής κινδυνεύει μονίμως από επιβλαβείς οργανισμούς   ότι η προστασία της καλλιέργειας της πατάτας από τους επιβλαβείς αυτούς οργανισμούς θα πρέπει , όχι μόνο να διατηρήσει την ικανότητα παραγωγής της , αλλ ' ακόμη να αποτελέσει ένα από τα μέσα προς αύξηση της παραγωγικότητας της γεωργίας   ότι τα προστατευτικά μέτρα κατά της εισαγωγής επιβλαβών οργανισμών σε κάθε Κράτος μέλος δεν θα είχαν παρά περιορισμένη αξία , αν οι οργανισμοί αυτοί δεν καταπολεμούντο συγχρόνως και μεθοδικά στο σύνολο της Κοινότητος και εάν δεν απεφεύγετο η διάδοσή τους   ότι ένας από τους πιο επικίνδυνους επιβλαβείς οργανισμούς για τις πατάτες είναι ο χρυσονηματώδης σκώληκας ( Heterodera rostochiensis Woll . )   ότι o επιβλαβής αυτός οργανισμός έκανε την εμφάνισή του σε πολλά Κράτη μέλη , υπάρχουν δε μολυσμένες ζώνες στην Κοινότητα   ότι υπάρχει μόνιμος κίνδυνος για την καλλιέργεια της πατάτας στο σύνολο της Κοινότητος , αν δεν ληφθούν αποτελεσματικά μέτρα για την καταπολέμηση του επιβλαβούς αυτού οργανισμού και για την πρόληψη της διαδόσεώς του   ότι για να εξοντωθεί ο επιβλαβής αυτός οργανισμός είναι αναγκαίο να θεσπισθούν ελάχιστες διατάξεις για την Κοινότητα  ότι τα Κράτη μέλη πρέπει να έχουν τη δυνατότητα να θεσπίσουν συμπληρωματικές ή αυστηρότερες διατάξεις στο μέτρο που αυτές είναι αναγκαίες   ότι οι ποικιλίες πατάτας που είναι ανθεκτικές σε μερικές κατηγορίες του επιβλαβούς αυτού οργανισμού παίζουν σημαντικό ρόλο  ότι η χρησιμοποίησή τους σε μολυσμένα αγροτεμάχια μπορεί να εμφανίσει κάποια χρησιμότητα  ότι για το λόγο αυτό η περιοδική δημοσίευση καταλόγων των ποικιλιών αυτών παρουσιάζει γενικό ενδιαφέρον   ότι για τη διαπίστωση των περιπτώσεων μολύνσεων και ανθεκτικότητας των ποικιλιών , φαίνεται αναγκαίο να εφαρμοσθούν οι ενδεδειγμένες μέθοδοι για τις οποίες τα Κράτη μέλη δεν έχουν αντιρρήσεις ,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ :  Αρθρο 1  Η παρούσα οδηγία αφορά τα ελάχιστα μέτρα που πρέπει να ληφθούν εντός των Κρατών μελών για την καταπολέμηση του χρυσονηματώδους σκώληκος ( Heterodera rostochiensis Woll . ) και για την πρόληψη της διαδόσεώς του .  Αρθρο 2  Οτι τα Κράτη μέλη καθορίζουν ότι τα φυτά της πατάτας που προορίζονται για εμπορία μπορούν να παραχθούν μόνο σε αγροτεμάχια τα οποία , ύστερα από επίσημο έλεγχο , έχουν αναγνωρισθεί σαν αμόλυντα από τον χρυσονηματώδη σκώληκα .  Αρθρο 3  Μόλις διαπιστωθεί η εμφάνιση του χρυσονηματώδους σκώληκος τα Κράτη μέλη απομονώνουν το μολυσμένο αγροτεμάχιο .  Αρθρο 4  Τα Κράτη μέλη καθορίζουν ότι στα μολυσμένα αγροτεμάχια :  α ) καμία ποικιλία πατάτας δεν μπορεί να καλλιεργηθεί   β ) κανένα φυτό που προορίζεται για μεταφύτευση δεν μπορεί να καλλιεργηθεί , να παραχωρηθεί ή να αποθηκευτεί .  Αρθρο 5  Τα Κράτη μέλη καθορίζουν ότι τα φυτά πατάτας που είναι μολυσμένα ή ύποπτα μολύνσεως οφείλουν να ψεκαστούν , κατά τρόπο , ώστε να μην είναι πλέον μολυσμένα , αν τέθηκαν σε κυκλοφορία σαν φυτά πατάτας .  Αρθρο 6  Τα Κράτη μέλη δεν αίρουν τα μέτρα που έλαβαν για την καταπολέμηση του χρυσονηματώδους σκώληκος ή για την πρόληψη της διαδόσεώς του , εκτός αν η παρουσία του δεν διαπιστούται πια .  Αρθρο 7  Τα Κράτη μέλη απαγορεύουν την κατοχή του χρυσονηματώδους σκώληκος .  Αρθρο 8  1 . Τα Κράτη μέλη μπορούν να εξουσιοδοτήσουν :  α ) παρεκκλίσεις από τα μέτρα που προβλέπονται στα άρθρα 4 , 5 και 7 για επιστημονικούς σκοπούς , πειράματα και εργασίες επιλογής   β ) κατά παρέκκλιση του άρθρου 4 α ) την καλλιέργεια στα μολυσμένα αγροτεμάχια ποικιλιών πατάτας ανθεκτικών στις κατηγορίες χρυσονηματώδους σκώληκος που διαπιστώθηκαν στα αγροτεμάχια αυτά   γ ) κατά παρέκκλιση του άρθρου 4 α ) την καλλιέργεια πατάτας στα μολυσμένα αγροτεμάχια , εξαιρέσει των φυτών , αν εξασφαλίζεται ότι η πατάτα αυτή θα συγκομιστεί πριν από την ωρίμανση των κύστεων των χρυσονηματωδών σκωλήκων   δ ) κατά παρέκκλιση του άρθρου 4 α ) την καλλιέργεια πατάτας στα μολυσμένα αγροτεμάχια , εξαιρέσει των φυτών , εφ ' όσον το έδαφός έχει απολυμανθεί με τα ενδεδειγμένα μέσα .  2 . Τα Κράτη μέλη εξασφαλίζουν την παροχή των εξουσιοδοτήσεων που προβλέπονται στην παράγραφο 1 , μόνο αν επαρκείς έλεγχοι εγγυώνται ότι δεν ζημιώνουν τον αγώνα κατά του χρυσονηματώδους σκώληκος και δεν συνεπάγονται κανένα κίνδυνο διαδόσεως του επιβλαβούς αυτού οργανισμού .  3 . Μία ποικιλία γεωμήλων θεωρείται σαν ανθεκτική σε μία φυλή χρυσονηματώδους σκώληκος όταν , κατά την καλλιέργεια της ποικιλίας αυτής , παρατηρείται η φυσική και ετήσια μείωση του πληθυσμού αυτής της φυλής χρυσονηματώδους .  Αρθρο 9  Τα Κράτη μέλη πρέπει να θεσπίσουν συμπληρωματικές ή αυστηρότερες διατάξεις που αφορούν την καταπολέμηση του χρυσονηματώδους ή την παρεμπόδιση της διαδόσεώς του , στο μέτρο που οι διατάξεις αυτές είναι αναγκαίες για την καταπολέμηση ή την παρεμπόδιση αυτή .  Αρθρο 10  1 . Τα Κράτη μέλη κοινοποιούν στην Επιτροπή , πριν από την 1η Ιανουαρίου κάθε έτους , τον κατάλογο όλων των ποικιλιών πατάτας που έγιναν δεκτές από αυτά προς εμπορία και για τις οποίες , ύστερα από επίσημο έλεγχο , έχουν διαπιστώσει μία ανθεκτικότητα στον Χρυσονηματώδη σκώληκα . Υποδεικνύουν τις κατηγορίες στις οποίες οι ποικιλίες αυτές είναι ανθεκτικές .  2 . Για ενημέρωση των Κρατών μελών η Επιτροπή εξασφαλίζει κάθ ' έτος κατ ' αρχή προ της 1η Φεβρουαρίου , τη δημοσίευση ενός ευρετηρίου αυτών των ανθεκτικών ποικιλιών .  Αρθρο 11  Τα Κράτη μέλη μεριμνούν , ώστε οι παρατηρήσεις που αφορούν την μόλυνση από τον χρυσονηματώδη σκώληκα και την ανθεκτικότητα των ποικιλιών πατάτας στον επιβλαβή αυτό οργανισμό να γίνονται με τις ενδεδειγμένες μεθόδους , χωρίς να προκαλούνται αντιρρήσεις από τα Κράτη μέλη .  Αρθρο 12  Τα Κράτη μέλη θέτουν σε ισχύ τα αναγκαία μέτρα για τη συμμόρφωση με την παρούσα οδηγία το αργότερο δύο έτη μετά την κοινοποίησή της και πληροφορούν γι ' αυτό την Επιτροπή .  Αρθρο 13  Η παρούσα οδηγία απευθύνεται στα Κράτη μέλη .  Εγινε στις Βρυξέλλες , στις 8 Δεκεμβρίου 1969 .  Για το Συμβούλιο  Ο Πρόεδρος  J . M . A . H . LUNS  ( 1 ) ΕΕ αριθ . 28 της 17.2.1967 , σ . 454/67 .